Wat jou stappie sê
JY LEES NOU Wat jou stappie sê
Sien jy ’n man met so ’n windmakerige John Wayne-stappie, gaan jy dalk aanneem hy is ’n tawwe ou, vol selfvertroue. Maar studies wys ons misgis ons dikwels as ons iemand se persoonlikheid probeer ontleed op grond van hoe hy loop. Dit kan wel ’n belangrike leidraad oor jou gesondheid wees
’n Vinnige pas is ’n aanduiding van beter kognitiewe funksie op jou oudag. Ook dat jy minder siektes gaan ontwikkel, val of tyd in die hospitaal deurbring. Wetenskaplikes het selfs ’n direkte verband gevind tussen langlewendheid en ’n natuurlike behoefte by mense ouer as 65 om vinnig te loop. Dit gaan egter nie help jy dwing jouself om haastiger te loop nie.
Navorsers het mense geblinddoek en bevind as jy die senuweeagtige soort is, gaan jy meer dikwels links hou as jy vir iets reg voor jou mik. Dalk is die brein se regterhemisfeer, wat met verhoogde angs geassosieer word, daarvoor verantwoordelik. (Dit moet dus harder werk om jou angs te hanteer.)
STA . . . DIG
As die spoed waarteen jy loop oor tyd verander, kan dit ’n aanduiding wees van Alzheimer se siekte of ander geheueprobleme op jou horison. Is Alzheimers die rede, sal die geneigdheid voortduur soos die toestand vererger. Ouer mense wat minder as ’n meter per sekonde loop, het meer gesondheidsprobleme.
Daar is dalk meer huppel in jou stap wanneer daai eiertjie reg is om bevrug te word. Mans moes die silhoeëtte van vroue dophou terwyl hulle op verskillende tye van hul menstruele siklus dans en loop. Vroue was vir hulle oor die algemeen baie aantrekliker wanneer hulle op hul vrugbaarste is.
ie manier waarop ’n vrou se lyf beweeg terwyl sy loop, kan aandui wie ’n vaginale orgasme kan kry. Dié seksuele respons beteken jy het waarskynlik ’n soepel bekken en ruggraat. Wat verklap word deur die langer treë wat jy dan gee.
BRON webmd.com, BBC.com, techexplorist.com, psychcentral.com